Antje Töpfer

Antje Töpfer (født 1978) er en tysk figurteaterkunstner med base i Stuttgart.

I 2003 tok hun diplomeksamen ved Hochschule für Musik und Darstellende Kunst Stuttgart.

Siden 2003 har hun vært frilans figurteaterkunstner innen en rekke ulike sjangre. I tillegg til at hun utvikler egne teaterproduksjoner der hun selv står på scenen, utvikler og bygger hun også figurer og masker for andre scenekunstnere i sitt verksted i Stuttgart. Hun samarbeider med en rekke andre kunstnere, og leder gateteaterkompaniene "Die Schrägen Vögel" og "Rainer Sand und seinen Riesenkiesel".

I 2015 var hun stipendiat hos Goethe-instituttet i Villa Kamogawa i den japanske byen Kyoto. Under dette oppholdet utforsket hun i hvilken grad japansk papirbrettingskunst lot seg utnytte på scenen. Etter hjemkomsten til Tyskland hadde hun premiere i Stuttgart i januar 2016 på forestillingen Drei Akte, som er en objektteaterproduksjon der objekter av papir er en vesentlig del av det sceniske uttrykket. Per 2018 er Drei Akte fortsatt på spilleplanen til Antje Töpfer, og hun har høstet kritikerros for både denne produksjonen og generelt for sitt kunstneriske virke. Festivalen internationales figuren.theater.festival i Erlangen omtalte henne i festivalprogrammet for 2018 som«en av de viktigste figurteaterkunstnerinnene på den tyskspråklige scenen» («Antje Töpfer gehört zu den wichtigsten Figurentheater-Künstlerinnen der deutschsprachigen Szene»).

Referanser 

Figurteater i Tyskland
Tyske figurteaterkunstnere
Personer fra Chemnitz
Personer fra Stuttgart